หุ้นไทยทรุดหนัก10จุดตามคาด
ตลาดหุ้นเอเชียดิ่งลงแรงถ้วนหน้า ส่วนใหญ่ปรับตัวลงกว่า1% หลังจากดัชนีดาวโจนส์ทรุดหนัก 228จุดหรือ 1.87%ปิดต่ำกว่า 12,000 จุด&nbsp; ส่วนหุ้นไทย ร่วงกว่า 10 จุดซื้อขายบริเวณ 1,009 จุด&nbsp; &nbsp;ตลาดหุ้นโลก มีความวิตกเกี่ยวกับเศรษฐกิจโลกฟื้นตัวช้าหลังช็อคกับตัวเลขขาดดุลการค้าของจีนและสหรัฐ&nbsp; และความไม่สงบในซาอุดิอาระเบีย ซึ่งเป็นประเทศผู้ผลิตน้ำมันที่สำคัญ&nbsp; ขณะที่ราคาน้ำมันตลาดโลกปิดตลาด 102.70 เหรียญสหรัฐ/บาร์เรล&nbsp; ลดลง 1.68เหรียญสหรัฐหรือ 1.61% เนื่องจากการแข็งค่าของเงินดอลลาร์ รวมถึงราคาทองคำล่วงหน้า ดิ่งลง17.10 เหรียญสหรัฐต่อออนซ์&nbsp; ปิดที่ 1,412 เหรียญสหรัฐต่อออนซ์&nbsp;บทวิเคราะห์ บล.เคจีไอ คาดว่าตลาดหุ้นไทยร่วง ตามตลาดหุ้นทั่วโลกที่รับแรงกดดันจากข่าวลบรวมถึง&nbsp; รัฐบาลสเปนถูกลดอันดับความน่าเชื่อถือจาก Aa1 เป็น Aa2 แนวโน้มเชิงลบ ส่งผลให้ต้นทุนทางการเงินของทั้งสเปนและประเทศในกลุ่ม PIIGS สูงขึ้นอีก และ มีรายงานความรุนแรงที่เพิ่มขึ้นในซาอุฯ หลังตำรวจปราบจลาจลปะทะกับผู้ชุมนุมก่อนหน้าการเรียกชุมนุมใหญ่ในวันนี้&nbsp; แต่ยังโชคดีว่าราคาน้ำมันไม่ขึ้นเนื่องจากเงินเหรียญสหรัฐ ที่แข็งค่าช่วยกดราคาสิ
11 มี.ค. 2554

ตลาดหุ้นเอเชียดิ่งลงแรงถ้วนหน้า ส่วนใหญ่ปรับตัวลงกว่า1% หลังจากดัชนีดาวโจนส์ทรุดหนัก 228จุดหรือ 1.87%ปิดต่ำกว่า 12,000 จุด  ส่วนหุ้นไทย ร่วงกว่า 10 จุดซื้อขายบริเวณ 1,009 จุด   ตลาดหุ้นโลก มีความวิตกเกี่ยวกับเศรษฐกิจโลกฟื้นตัวช้าหลังช็อคกับตัวเลขขาดดุลการค้าของจีนและสหรัฐ  และความไม่สงบในซาอุดิอาระเบีย ซึ่งเป็นประเทศผู้ผลิตน้ำมันที่สำคัญ  ขณะที่ราคาน้ำมันตลาดโลกปิดตลาด 102.70 เหรียญสหรัฐ/บาร์เรล  ลดลง 1.68เหรียญสหรัฐหรือ 1.61% เนื่องจากการแข็งค่าของเงินดอลลาร์ รวมถึงราคาทองคำล่วงหน้า ดิ่งลง17.10 เหรียญสหรัฐต่อออนซ์  ปิดที่ 1,412 เหรียญสหรัฐต่อออนซ์ บทวิเคราะห์ บล.เคจีไอ คาดว่าตลาดหุ้นไทยร่วง ตามตลาดหุ้นทั่วโลกที่รับแรงกดดันจากข่าวลบรวมถึง  รัฐบาลสเปนถูกลดอันดับความน่าเชื่อถือจาก Aa1 เป็น Aa2 แนวโน้มเชิงลบ ส่งผลให้ต้นทุนทางการเงินของทั้งสเปนและประเทศในกลุ่ม PIIGS สูงขึ้นอีก และ มีรายงานความรุนแรงที่เพิ่มขึ้นในซาอุฯ หลังตำรวจปราบจลาจลปะทะกับผู้ชุมนุมก่อนหน้าการเรียกชุมนุมใหญ่ในวันนี้  แต่ยังโชคดีว่าราคาน้ำมันไม่ขึ้นเนื่องจากเงินเหรียญสหรัฐ ที่แข็งค่าช่วยกดราคาสินค้าโภคภัณฑ์เอาไว้  "วันนี้เรามองแนวรับของ ดัชนีหุ้น ที่ 1,008 และ1,000 จุด น่าจะชะลอการปรับลงและมีรีบาวด์สั้นๆ ได้" ด้านนักวิเคราะห์บล.กสิกรไทยเตือนการลงทุนระยะสั้นให้ระวังหุ้นขนาดใหญ่ เพราะอาจเป็นเป้าหมายของการขายหุ้นของนักลงทุนต่างชาติ  การเก็งกำไรเน้นไปในหุ้นที่จะขึ้นเครื่องหมาย XD ในเดือนมี.ค.-เม.ย. เช่น บริษัทอสมท(MCOT) (XD วันที่ 16มี.ค.หุ้นละ1.10 บาท) บริษัททิสโก้ไฟแนนเชียลกรุ๊ปหรือTISCO (XD วันที่ 26เม.ย.จ่ายหุ้นละ 2.25 บาท)           กลยุทธ์การลงทุนระยะกลาง (3-6 เดือน)เชื่อว่าตลาดจะเคลือนไหวแบบsideway up ในกรอบใหญ่ จะไม่ขึ้นไปทันทีเหมือน 2 ปีที่ผ่านมา เนื่องจากตลาดปีนี้จะถูกกดดันด้วยภาวะเงินเฟ้อ ดังนั้นแนะนำทยอยขายทำกำไรเมื่อตลาดปรับเพิ่มขึ้นในช่วงนี้ และรอสะสมใหม่เมื่อตลาดปรับฐาน